ഹണിമൂണ് ആഘോഷത്തിനിടെ ബോംബ് പൊട്ടിത്തെറിച്ച് നവവധു ആശുപത്രിയില്: സഹോദരനും സുഹൃത്തിനും ദാരുണാന്ത്യം പൊട്ടിത്തെറിച്ചത് ഒന്നാം ലോക മഹായുദ്ധ സമയത്ത് ഭൂമിയില് കുഴിച്ചിട്ടിരുന്ന WW1 ബോംബ് ഉക്രൈന്: ഹണിമൂണ് ആഘോഷത്തിനിടെ ബോംബ് പൊട്ടിത്തെറിച്ച് രണ്ട് പേര്ക്ക് ദാരുണാന്ത്യം നവ വധുവിന് പരിക്ക്. ഹണിമൂണ് ആഘോഷത്തിനിടെയിലെ ക്യാംപ് ഫയറില് തീ പിടിച്ച് ബോംബ് പൊട്ടിത്തെറിക്കുകയായിരുന്നു. യുവതിയുടെ സഹോദരനും സുഹൃത്തും ബോംബ് സ്ഫോടനത്തില് കൊല്ലപ്പെടുകയും ചെയ്തു. ഉക്രൈനിലാണ് സംഭവം. ഒന്നാം ലോക മഹായുദ്ധത്തില് ഉപയോഗിച്ചിരുന്ന WW1 ബോംബ് ആണ് പൊട്ടിത്തെറിച്ചത്. ആ സമയത്ത് സ്ഫോടനത്തിന് ഉപയോഗിക്കാതിരുന്ന ബോംബ് ഭൂമിയില് കുഴിച്ചിടുകയായിരുന്നു. ഇത് ക്യാംപ് ഫയറിനിടെ തീ പിടിച്ച് പൊട്ടിത്തെറിക്കുകയായിരുന്നു. ലണ്ടനില് നിന്നും ഹണിമൂണ് ആഘോഷിക്കാനെത്തിയ കുടുംബമാണ് ദുരന്തത്തില് കലാശിച്ചത്. 31കാരിയായ ലിഡിയ മക്രാചുക്സും 43കാരനായ ഭര്ത്താവ് നോര്ബര്ട്ട് വര്ഗയുമാണ് കുടുംബത്തോടൊപ്പം ഹണിമൂണ് ആഘോഷത്തിനായി ഉക്രൈനിലെത്തിയത്. 12 അംഗ സംഘം ക്യാംപ് ഫയറിന് ചുറ്റും ആടി തിമിര്ക്കുന്നതിനിടിയിലാണ് സ്ഫോടനം ഉണ്ടായത്. ഹംഗറിയുടെ അതിര്ത്തിയിലുള്ള കാര്പാത്തിയന് മലനിരകള്ക്ക് സമീപമാണ് ബോംബ് സ്ഫോടനം നടന്നത്. ചായ കുടിച്ചും കഥകള് പറഞ്ഞും രസിച്ചിരിക്കുമ്ബോഴാണ് സ്ഫോടനം ഉണ്ടായത്. നോര്ബര്ട്ട് തന്റെ കാമറ എടുക്കാന് പോയ സമയത്താണ് അപകടം ഉണ്ടായത്. നിരവധി പേര്ക്ക് പരിക്കേറ്റു. രണ്ട് ലോക മഹായുദ്ധങ്ങള് നടക്കുമ്ബോഴും ഈ സ്ഥലം യുദ്ധ ഭൂമിയായിരുന്നു. 1916ല് നിര്മ്മിച്ച ബോംബാണ് പൊട്ടിത്തെറിച്ചതെന്ന് കരുതുന്നു. Tags